(1) Celotni sesalni sistem se namesti, kakor je določeno za predvideno izvedbo vozila; če obstaja nevarnost, da bi znatno vplival na moč motorja; pri dvotaktnih motorjih in motorjih na prisilni vžig; če tako zahteva proizvajalec. V drugih primerih se lahko uporabi enakovreden sistem, pri tem je treba preveriti, da se sesalni tlak ne razlikuje več kakor za 100 Pa od največje dovoljene meje, ki jo je navedel proizvajalec za čist zračni filter. (2) Celotni izpušni sistem se namesti, kakor je določeno za predvideno izvedbo: če obstaja nevarnost, da bi znatno vplival na moč motorja; pri dvotaktnih motorjih in motorjih na prisilni vžig; če tako zahteva proizvajalec. V drugih primerih se lahko namesti enakovreden sistem pod pogojem, da se tlak, izmerjen pri izhodu iz izpušnega sistema motorja, ne razlikuje več kakor za 1 000 Pa od tlaka, ki ga je navedel proizvajalec. Izhod iz izpušnega sistema motorja je določen kot točka, ki je oddaljena 150 mm v smeri toka plinov od konca tistega dela izpušnega sistema, pritrjenega na motor. (3) Če je v motor vgrajena zavora na izpušne pline, mora biti loputa za zrak fiksirana v odprtem položaju. (4) Tlak v sistemu za dovod goriva je mogoče po potrebi uravnavati, da se doseže tlak, ki obstaja v neki izvedbi motorja (zlasti če se uporablja „povratni vod za gorivo“). (5) Tipalo tlaka vsesanega zraka uravnava zračni regulator tlačilke. Regulator ali oprema za vbrizgavanje goriva lahko vključuje tudi druge enote, ki lahko vplivajo na količino vbrizganega goriva. (6) Hladilnik, ventilator, usmerjevalni okrov ventilatorja, vodna črpalka in termostat se namestijo na preskusno napravo v isti relativni položaj kakor na vozilu. Kroženje hladilne tekočine poganja samo vodna črpalka motorja. Tekočino lahko hladi bodisi hladilnik motorja ali pa zunanji tokokrog pod pogojem, da ostaneta izguba tlaka tega tokokroga in tlak na vhodu v črpalko v bistvu enaka kakor v hladilnem sistemu motorja. Če je vgrajena žaluzija hladilnika, mora biti odprta. Če ventilatorja, hladilnika in usmerjevalnega okrova (če se uporablja) ni mogoče primerno namestiti na motor, se moč, ki jo absorbira ventilator, če je posebej nameščen na pravo mesto glede na hladilnik in usmerjevalni okrov (če se uporablja), določi pri tistih številih vrtljajev, ustreznih številom vrtljajev motorja, ki se uporabljajo za določanje moči motorja, z izračunom iz standardnih lastnosti ali s praktičnimi preskusi. Ta moč, preračunana na običajne zunanje (atmosferske) pogoje, opredeljene v 6.2, se odšteje od korigirane moči. (7) Če je vgrajen ventilator ali puhalo, ki se lahko odklopi, ali progresivno delujoč ventilator, se preskus opravi z izklopljenim ventilatorjem (ali puhalom) oziroma takrat, ko progresivno delujoči ventilator deluje z največjim zamikom. (8) Termostat je lahko fiksiran v povsem odprtem položaju. (9) Najmanjša moč alternatorja: moč alternatorja se omeji na moč, potrebno za pogon dodatne opreme, ki je nujna za delovanje motorja. Če je treba priključiti akumulator, mora biti poln in v dobrem stanju. (10) Motorji s hlajenjem polnilnega zraka se preskušajo tako, da se vstopni zrak hladi z zrakom ali hladilno tekočino, na željo proizvajalca pa lahko hladilnik z zračnim hlajenjem nadomesti preskusna naprava. V vseh primerih se moč pri vsakem številu vrtljajev določa z enakim padcem tlaka in temperature zraka skozi hladilnik polnilnega zraka na preskusni napravi, kakor je navedel proizvajalec za sistem celotnega vozila. (11) Vključujejo lahko, na primer, recirkulacijo izpušnih plinov, katalizator, toplotni reaktor, sekundarni dovod zraka in napravo za zmanjšanje emisije zaradi izhlapevanja goriva.